เรื่องร้องเรียน: ถนนมี 3 ช่องจราจร แต่จอดรถค้างคืนจนเช้า ช่องฅ้ายสุด ทำให้ต้องเบียดกับในการใช้ทาง (จาก 3 กลายเป็น 4 รวมที่จอด)  ถนนสาธารณะเอาไว้จอดรถหรือครับ เจ้าหน้าที่ ละเลยเพิกเฉยไม่ทำหน้าที่อะไรเลย เป็นแบบนี้มานมนานทั้งเส้นเทพรักษ์ ช่วงเช้ารถเบียดกันมาก ติดขัดอีกต่างหาก ไหนจะเวลารถฉุกเฉินขอทางอีก
การดำเนินการของเจ้าหน้าที่: ขอเรียนให้ทราบ นะครับ ถนนเทพรักษ์ บริเวณที่แจ้ง ยังไม่มีข้อบังค้บฯ ห้ามจอด อยู่ระหว่างดำเนินการขอออกข้อบังคับเนื่องจากในการกวดขันจับกุมของเจ้าพนักงานจราจรทำให้เกิดปัญหาในทางปฏิบัติ และ สน.บางเขน จะได้ประสานหน่วยงานหน้าที่รับผิดชอบให้ดำเนินการออกข้อบังคับฯ ให้เสร็จโดยเร็ว เพื่อไม่ให้เกิดปัญหาในทางปฏิบัติต่อไป
ความเห็นของผู้แจ้ง: กฎหมายต้องบังคับใช้กับประชาชนทั่วถึงทุกคนและเท่าเทียม ถนนสาธารณะ ไม่ใช่ที่จอดรถส่วนบุคคล การดำเนินงานของเจ้าหน้าที่ล่าช้าเกินไป ปชช. เดือดร้อนมาหลายปีแล้ว
พื้นที่: แขวงคลองถนน เขตสายไหม กรุงเทพมหานคร